‎โลวคันทรี่
‎ที่ที่เราเรียกว่าบ้าน
‎เป็นที่ที่งดงาม
‎แต่... ก็มีด้านมืด
‎ไม่น่าเกิดเรื่องอย่างนั้นเลย
‎พวกเขาน่าจะได้กลับบ้าน
‎น่าจะได้กลับบ้านอย่างปลอดภัยแท้ๆ
‎แอนโทนี่รักมัลลอรี่
‎และแอนโทนี่ก็รู้ว่ามัลลอรี่รักเขาแค่ไหน
‎พอลเมาจนขาดสติ
‎เราทุกคนพยายามพูดกับเขา
‎"นายต้องให้คอนเนอร์เป็นคนขับ ‎ไม่งั้นก็ให้แอนโทนี่ขับก็ได้"
‎แต่เขาไม่ฟังใครเลย
‎ทุกคนบอก "พอล อย่าขับ" ‎แล้วพอลก็จะฉุนใส่ พูดประมาณว่า
‎"นี่เรือฉันโว้ย และฉันรู้จักแม่น้ําสายนี้
‎แกห้ามขับเรือฉัน"
‎เรือขับวนเป็นวงกลมอยู่อย่างนั้น
‎วนไปวนมา หักเลี้ยวซิกแซ็ก ‎คนบนเรือเถียงกัน
‎ทุกคนอารมณ์ขึ้น
‎เขาปล่อยมือจากพังงาเรือ ‎แล้วคอนเนอร์ก็จะเข้าไปจับไว้
‎ผมได้ยินแต่เสียงเธอกรี๊ด ‎แล้วหัวเรือก็เชิดขึ้น
‎ผมได้ยินเสียงกรี๊ด แล้วก็เสียงดังตึง
‎เก้าหนึ่งหนึ่ง เหตุด่วนที่ไหนคะ
‎พอล นี่สะพานอะไร
‎ทุกอย่างชุลมุน ทุกคนโวยวาย
‎เจ็บจะตายแล้ว
‎ทันทีที่ผมไปถึงตลิ่ง
‎ไมลีย์ก็วิ่งตรงมาหาแล้วถามว่า "มัลลอรี่อยู่ไหน"
‎และนั่นคือตอนที่เราทุกคนเริ่มตะโกนเรียกมัลลอรี่
‎มัลลอรี่
‎มัลลอรี่อยู่ไหน
‎แกยิ้มเหมือนเป็นเรื่องสนุกเหรอวะ
‎แฟนฉันหายไปนะเว้ย
‎ห้าคนรอดขึ้นฝั่งมาได้ ‎แต่มัลลอรี่ บีชอายุ 19 ไม่รอด
‎รู้จักอเล็กซ์ เมอร์ดอห์กันไหม
‎อ๋อ ชื่อนั้นรู้จัก
‎นั่นแหละลูกเขา
‎โชคดีนะ
‎สิ่งที่หลายคนโต้เถียงไม่ใช่แค่เหตุชนสะพาน
‎แต่ทําไมเมอร์ดอห์ถึงยังไม่ถูกส่งตัวเข้าคุก
‎คุณไม่อยากยุ่งกับครอบครัวนี้หรอก
‎พวกนั้นสามารถปกปิดเรื่องอะไรสักเรื่อง
‎แล้วก็จะไม่มีใครได้รู้เรื่องนั้นเลย
‎มีผู้เห็นพอล เมอร์ดอห์ขับขี่ ‎ทั้งที่ตนมีอาการมึนเมาอย่างมาก
‎มีบางคนในชุมชนตั้งคําถามว่า
‎ทางครอบครัวได้ใช้เส้นสายปกป้องพอลหรือไม่
‎เขาอยากให้แน่ใจว่า...
‎ทุกคนปิดปากเงียบ
‎ในพันธสัญญาเดิมมีคํากล่าวว่า "ตาต่อตา"
‎ผมคิดว่าพอลกลัว
‎แฮมป์ตันเคาน์ตี้ 911 มีเหตุด่วนอะไรครับ
‎ผมอเล็กซ์ เมอร์ดอห์
‎ภรรยากับลูกผมถูกยิง อาการสาหัส
‎คนที่ฉันคบมาสี่ปีถูกฆาตกรรม มันน่ากลัวนะ
‎มีคนต้องมาตายเยอะขนาดนี้ได้ยังไง
‎แฮมป์ตันเคาน์ตี้ 911 มีเหตุด่วนที่ไหนคะ
‎ผมเห็นใครไม่รู้นอนอยู่
‎กลางถนน
‎ทําไมเขาไม่ฆ่าฉันด้วย
‎ทุกคนมีเรื่องไม่ดีที่ปกปิดเอาไว้ทั้งนั้น
‎ฉันคิดว่า "เรื่องไม่ดีที่ปกปิดเอาไว้เหรอ ‎เขาพูดอะไร"
‎ผมได้ยินชื่อคน
‎ที่หัวมีเลือดออก ฉันช่วยเธอลุกไม่ได้เลย
‎รู้รึเปล่าว่าเธอเป็นใคร
‎คุณครับ ช่วยเลิกถามสักที...
‎ห้าศพภายในหกปี ที่เชื่อมโยงกับครอบครัวนี้
‎ชวนให้หวาดผวาไม่เบา
‎(Murdaugh Murders: คดีฉาวแดนใต้)
‎(กุมภาพันธ์ 2019)
‎ยังไม่พบร่องรอยของเด็กวัยรุ่นที่พลัดตกน้ํา
‎เรือที่เธอและเพื่อนๆ อีกห้าคนนั่งมา ‎ได้ชนเข้ากับตอม่อสะพานที่อาร์เชอร์สครีก
‎ยังไม่มีผู้ใดพบเห็นมัลลอรี่ บีช อายุ 19 ปี ‎ตั้งแต่เวลาตีสองของวันอาทิตย์
‎ในขณะเดียวกัน ‎เพื่อนๆ และครอบครัวนับสิบคนต่างเฝ้ารอ
‎และหวังให้มีปาฏิหาริย์
‎(เรารักเธอนะ)
‎(เราจะไม่หยุดหา ไม่หยุดภาวนาให้เธอ)
‎(ทุกคนช่วยกันตามหาเธอ ‎เธอเป็นคนพิเศษมัลลอรี่)
‎มัลอยู่ไหน
‎ลิลลี่ มัลอยู่ไหน
‎มัลอยู่ไหน
‎ไม่ต้องมาคันหู มัลอยู่ไหน
‎ในนี้บอกว่าฉันชื่อมัลลอรี่
‎เขาชอบเล่นซอฟต์บอล ชอบเล่นกับเพื่อนๆ
‎ผมได้เจอมัลลอรี่ตอนที่เรายังเป็นเด็ก
‎พี่สาวผมกับพี่สาวเขาเป็นเพื่อนสนิทกัน
‎และถึงเราจะชอบหรือไม่ชอบ ‎เราก็ต้องได้เจอกันอยู่ดี
‎พวกแกจะไปโบสถ์กับเรา ‎เวลาเรามาโรงเรียนสอนศาสนาวันอาทิตย์
‎พ่อของแอนโทนี่สร้างบ้านหลังแรกให้ผม
‎ตอนนั้นมัลลอรี่อายุสามหรือสี่ขวบได้ ‎กระโดดเล่นบนแทรมโพลีน
‎ในขณะที่เราพยายามจะทํางาน
‎ผมพูดได้จากใจจริงเลยว่า ‎มัลลอรี่กับผมน่าจะเป็นเพื่อนรักกัน
‎ก่อนที่จะเป็นแฟนกันด้วยซ้ํา
‎เขากลัวเธออยู่ตลอด
‎เขากลัวที่จะออกเดตกับเธอ
‎เพราะสําหรับเขา เธอเป็นคนดุๆ
‎มัลลอรี่ดึงเอาอีกด้านของเขาออกมา ‎ด้านที่พวกเราไม่ได้เห็นมานานมาก
‎มัลลอรี่
‎ตอนนั้นผมเป็นพวกปาร์ตี้หนัก
‎ตอนที่ผมเปลี่ยนตัวเองได้ และตัดสินใจว่าจะพอ
‎มันทําให้ผมรู้สึกมีความสุขจริงๆ
‎พอโตขึ้น เราทั้งคู่รู้ว่าเราอยากอยู่ด้วยกัน
‎พวกเขาเริ่มคบกันตอนวันสิ้นปี
‎มัลลอรี่พูดว่า "ตายแล้ว ในที่สุด"
‎เธอรักเขามาก
‎ชูมือ เพลงโปรดฉันกําลังเล่น
‎ผีเสื้อสยายปีกบินไป
‎(สวัสดีปีใหม่)
‎นี่มัลลอรี่เชียวนะ จะหาดีกว่านี้ได้ที่ไหนอีก
‎เพื่อนของฉันชื่อไมลีย์...
‎มัลลอรี่สนิทกับฉันตั้งแต่ชั้นเตรียมอนุบาล
‎เธอเดินมาหาและบอกฉันว่าฉันสวยจัง ‎หลังจากนั้นก็อย่างที่ทุกคนรู้
‎ฉันเป็นเด็กตัวเล็กขี้อาย
‎ส่วนเขาคือความสดใส ช่างพูดช่างจา
‎ส่วนมอร์แกนเพิ่งมารู้จักกันตอนโต
‎พอได้รู้จักมอร์แกน
‎พวกเราก็เริ่มใช้เวลาด้วยกันเยอะขึ้น
‎แล้วก็เปลี่ยนมาเป็นสนิทกันมากๆ
‎ครั้งแรกที่เจอมัลลอรี่
‎เราไปปาร์ตี้ด้วยกัน
‎ฉันชอบอันนั้น
‎มัลลอรี่ตรงมาหาฉัน แล้วก็ชมรองเท้าที่ฉันใส่
‎ฉันรู้เลยว่าหลังจากคืนนั้น ‎เราจะเป็นเพื่อนที่ดีต่อกันแน่ๆ
‎มอร์แกน ไมลีย์ มัลลอรี่
‎ชื่อขึ้นด้วยตัวเอ็มหมดเลย
‎พวกเรามีบุคลิกที่ชัดเจนมาก
‎และมันก็... สอดประสานเป็นหนึ่งเดียวกัน
‎เราส่งเสริมกันและกัน
‎แก๊งสาวๆ สนิทกันมาก แก๊งหนุ่มๆ ก็เหมือนกัน
‎คอนเนอร์เป็นลูกพี่ลูกน้องผม
‎เป็นเพื่อนสนิทตั้งแต่ที่เริ่มจําความได้
‎เวลาอยู่กับคอนเนอร์ ‎ผมก็จะอยู่กับไมลีย์กับมัลลอรี่ด้วย
‎จะทําแบบนั้นได้ไง
‎ไม่รู้สิ
‎ทุกอย่างลงตัวมากๆ
‎ฉันคบกับคอนเนอร์ มัลลอรี่คบกับแอนโทนี่
‎ส่วนมอร์แกนคบกับพอล
‎ตอนที่ขึ้นมัธยมปลาย ฉันรู้สึกแปลกแยก
‎และฉันก็ได้เจอพอลตอนนั้น
‎เราเรียนวิชาประวัติศาสตร์ห้องเดียวกัน
‎เคมีของเราตรงกัน
‎เราเล่นสนุกกัน แค่เราสองคน
‎ทําตัวไร้สาระไปเรื่อย
‎ฉันคิดว่านิสัยขี้เล่นของเขานั่นแหละที่...
‎ดึงให้ฉันเข้าหาเขาในตอนแรก
‎จัดการเลย แซม
‎เราเริ่มคบกันตอนฉันเรียนม.ห้า
‎พอลไม่เคยมีแฟนมาก่อนเลย
‎ผมว่ามอร์แกนน่าจะรําคาญผมหน่อย
‎เพราะผมโผล่หน้าไปบ่อย
‎มีสองสามครั้งที่เขาแบบว่า ‎"ถ้าไอ้เบื๊อกนี่กลับไปเร็วๆ ก็ดีสิ"
‎ใช่ครับ ผมไปกวนประสาทตลอด
‎ผมชอบมอร์แกนนะ
‎และสองคนนั้นก็รักกัน ผมเองก็ดีใจกับเขา
‎ผมรู้จักพอลมาตั้งแต่เด็กๆ
‎เราทําอะไรหลายอย่างด้วยกัน
‎ล่าสัตว์ ตกปลา
‎ผมชอบอยู่ใกล้ๆ พอล
‎ส่วนมอร์แกน ผมแน่ใจ ‎ว่าเธอหลงรักนิสัยของเขาในเวลาไม่นาน
‎เป็นคนที่เฮฮาที่สุดคนหนึ่งเท่าที่จะที่หาได้
‎เฮ เฮ่
‎พอลจะมาหาตลอด
‎วันวาเลนไทน์ วันเกิด วันไหนๆ ‎มาพร้อมของขวัญ
‎ทําป้ายงานพรอม
‎เขาทําหลายอย่าง ‎ดูเหมือนเป็นคนหนุ่มที่นิสัยดีมากๆ
‎เราคบกัน
‎เราอยากให้ครอบครัวเราสนิทกัน ‎แต่ครอบครัวฉันไม่ใช่คนที่นี่
‎เราสองคนมาจากลองไอส์แลนด์
‎ฉันเป็นพยาบาลในเรือนจํา
‎ผมเป็นภูมิสถาปนิกและนักออกแบบ
‎เราเก็บตัว ทํางานทําอะไรไป
‎ฉันไม่รู้เลยว่าเขาเป็นใคร
‎(แฮมป์ตัน)
‎แฮมป์ตันเคาน์ตี้อยู่ในเซาท์แคโรไลนา ‎งดงามและน่าอยู่
‎ไม่ค่อยมีคนมา เว้นแต่จะเป็นคนที่นี่
‎ทุกคนรู้จักกัน
‎และทุกคนรู้ว่าเมอร์ดอห์คือใคร
‎เพราะครอบครัวเมอร์ดอห์ ‎มีสํานักงานกฎหมายที่ใหญ่ที่สุดในเมือง
‎ครอบครัวเมอร์ดอห์ ‎อยู่ที่แฮมป์ตันเคาน์ตี้มาหลายปีแล้ว
‎เริ่มจากพ่อของทวดของพอล ‎แรลดอล์ฟ เมอร์ดอห์ ซีเนียร์
‎แล้วสํานักงานก็ตกทอดสู่ลูกของแรนดอล์ฟ ‎บัสเตอร์ เมอร์ดอห์
‎และต่อมาก็ตกทอดสู่ ‎แรนดอล์ฟ เมอร์ดอห์ ปู่ของพอล
‎ทุกคนทําสํานักงานกฎหมายด้วยกัน ‎และทํางานเป็นหัวหน้านิติกร
‎หัวหน้านิติกรก็คือหัวหน้าพนักงานอัยการ ‎หรือทนายความเขต
‎ดังนั้น กว่าหนึ่งศตวรรษ
‎ครอบครัวเมอร์ดอห์คือกฎระเบียบ ‎ของศาลเคลื่อนที่ที่ 14
‎พวกเขาอยู่ทั้งสองฟากกฎหมาย
‎ทั้งคดีแพ่งและคดีอาญา
‎มีเส้นสาย ไม่ว่าจะเป็นผู้พิพากษา ทนายความ
‎หน่วยงานบังคับใช้กฎหมาย นายอําเภอ
‎แม้กระทั่งคนทั่วๆ ไปที่ทําหน้าที่เป็นลูกขุน
‎พวกเขาคือกฎหมายของที่นี่
‎และบางครั้งก็อยู่เหนือกฎหมาย
‎ครอบครัวของฉันกับครอบครัวของพอล ‎มาจากคนละชนชั้นกันเลย
‎ฉันว่าพวกเขาต่างกันคนละโลกเลย
‎ครอบครัวเราไม่มีความใกล้ชิดสนิทสนมกันหรอก
‎ฉันรักพอลและอยากเป็น ‎อย่างที่เขาอยากให้ฉันเป็น
‎อยากเป็นอย่างที่ครอบครัวเขาอยากให้ฉันเป็น
‎พวกเขาพาเธอไปดูแข่งม้า เคนทักกี้เดอร์บี้
‎พาเธอไปดูแข่งบาส รอบสี่ทีมสุดท้าย
‎ไปตกปลากระโทงที่ทะเลลึกในกัวเตมาลา
‎มีที่ให้ไปอยู่ตลอด
‎ฉันจะพาไปที่บ้านที่พอลโตมา
‎นี่ไง นั่นบ้านของแรนดอล์ฟ เมอร์ดอห์
‎ทางรถซอยแรกตรงนี้ คือทางรถเก่าของพอล
‎คุณมองไม่เห็นหรอก แต่บ้านหลังใหญ่เลยล่ะ
‎พวกเขามีถนนส่วนบุคคล
‎(ห้ามบุกรุก)
‎พวกเขามีบ้านหลายหลัง
‎หนึ่งในนั้นก็มี โมเซลล์
‎น่าจะสักสองพันกว่าไร่ได้ ที่อเล็กซ์เป็นเจ้าของ
‎และมันอยู่ชานเมืองแฮมป์ตัน
‎โมเซลล์เคยเป็นสวรรค์ของผม
‎พอลกับผมจะวางเบ็ดจับปลาดุกกัน ไปล่าสัตว์กัน
‎ไม่เคยมีคําว่าเบื่อ
‎พอลชอบล่าหมูมาก
‎เขาเลยเลี้ยงหมาไว้หลายตัว
‎มีโรงเก็บรถแทรกเตอร์ เอาไว้เก็บพวกอุปกรณ์
‎มีกระท่อมไว้ถลกหนังสัตว์ มีสระน้ําหลายสระ
‎อะไรที่หนุ่มชนบทมักจะทํากัน
‎ปล่อยตัวตามสัญชาตญาณแล้วก็สนุกกัน
‎พวกเขามีเครื่องบิน ‎ก็เลยมีลานบินให้เครื่องบินขึ้นลงด้วย
‎แล้วเครื่องบินก็จะตรงเข้าไปในโรงจอด
‎ที่มีประตูเปิดกว้าง
‎ลานบินมีไว้ทําไม
‎จากที่พอลเล่า ก็มีไว้ทําทุกอย่างเท่าที่จะคิดได้
‎ยาเสพติด นักเต้นเปลื้องผ้า ทุกอย่างเลย
‎แต่จะเชื่อทุกอย่างที่พอลพูดก็ไม่ได้เหมือนกัน
‎มันเหมือนสนามเด็กเล่นขนาดใหญ่สําหรับพอล
‎พวกเราไปที่นั่นกันตลอด
‎นี่คือสํานักงานกฎหมาย
‎ทุกปี แฮมป์ตันเคาน์ตี้จะจัดเทศกาลแตงโม
‎เป็นการชุมนุมใหญ่เลย
‎ปิดถนน ตั้งร้านค้า อาหาร เครื่องดื่ม
‎แต่ทุกครั้งอเล็กซ์จะยอมให้เราไปที่สํานักงาน ‎แอบเข้าไปทางประตูหลัง
‎เราจะไปที่ห้องทํางานของอเล็กซ์ ‎เขามีเหล้าติดห้องไว้หลายขวด
‎ซึ่งเขาจะยกให้เรา ‎กับลูกๆ ของพาร์ทเนอร์สํานักงาน
‎ที่บอกว่าลูกๆ นี่น่าจะประมาณ
‎อายุ 16 ถึง 14 ปี
‎นั่นคือทางเข้าด้านหลังที่เราใช้เข้าไป
‎ค่ะ
‎ที่บ้านฉันไม่ได้ดื่มกันมากนัก
‎พ่อฉันอาจมีดื่มๆ บ้าง แต่ก็...
‎ฉันไม่เคยเห็นพ่อแม่เมาเลย
‎และเมื่อไหร่ที่มาหาบ้านเมอร์ดอห์ มันจะ...
‎มันเป็นเรื่องปกติมากที่พวกเขาจะดื่ม
‎และมีแอลกอฮอล์เยอะๆ ติดบ้านไว้ตลอดเวลา
‎แล้วด้วยความที่ พอลกับฉันอายุเท่านั้นแล้ว
‎พวกเขาเลยให้เราดื่มได้ ‎แล้วก็จะซื้อแอลกอฮอล์ให้เราตลอด
‎ตอนนั้นแหละที่ฉันเริ่มดื่มจริงจัง
‎(6:10 น. อี๋)
‎ให้ตายสิพวก
‎แอลกอฮอล์เปลี่ยนบุคลิกของพอลไปเลย และ...
‎เราเรียกพอลว่า "ทิมมี่" เวลาเขาเมา
‎ที่จริงนั่นคือชื่อที่แอนโทนี่ คุกตั้งให้เขา
‎แค่ชื่อมั่วๆ เอาไว้สําหรับ...
‎เขาเป็นอีกคนไปเลย ไม่ใช่พอลคนเดิม
‎เขา... อ๋อ นั่นทิมมี่
‎โอ้โฮเฮะ
‎จากคนที่อ่อนโยนอ่อนหวาน
‎เขาจะกลายเป็นอีกคนไปเลย ‎หลังจากดื่มสักสองแก้ว
‎ไหนอยากพูดว่าอะไร
‎ปลากระโทงสามตัว เนอะที่รัก
‎ไม่เอา
‎ขอคําคมชีวิตดีๆ หน่อย พอล
‎ก็ได้
‎ซื้อเรือแข่งเอสซี วาฮู ซีรีส์เถอะ
‎เพราะแกไม่มีหวังหรอก
‎โอเค
‎- เอสซี วาฮู ซีรีส์ ‎- โอเค
‎เขาจะเริ่มทํามือแปลกๆ แต่...
‎แต่สิ่งสําคัญที่สุดที่ผมมองคือตาของเขา
‎เหมือนเขามองทะลุตัวเราไป
‎แต่ใดๆ คือ เขาพยายามสุดความสามารถ
‎ที่จะทําความเข้าใจกับสิ่งที่เราพูด
‎เพราะเขาเมามากจน...
‎เขาทําอะไรปกติไม่ได้
‎คนอื่นจะบอกว่า "เขาดูน่ากลัว" ‎รู้ไหมผมจะบอกว่าไง
‎"เขาดูเหมือนคนที่กําลังจะฆ่าผม" ‎แต่เปล่า เขาแค่พยายามจะเข้าใจสิ่งที่เราพูด
‎อะไรวะเนี่ย
‎อะไรวะ เห็นเมื่อกี้ไหม
‎มีเรื่องหนึ่งเกี่ยวกับพอลที่หลายคนรู้ ‎คือเขาชอบให้คนสนใจ
‎และผมคิดว่า...
‎ผมคิดว่านั่นแหละสาเหตุที่เขาดื่มเหล้า
‎มีบางอย่างที่กวนใจเขา ‎หนักจนทําให้เขาดื่มขนาดนั้น
‎คนเราดื่มแบบนั้นเพื่อหนีอะไรบางอย่าง
‎พอลเขาชวนให้เราสงสัยตามอยู่นะ
‎เขารู้รึเปล่าว่าดื่มหนักขนาดนั้นมันไม่ดี
‎เขารู้รึเปล่าว่าเวลาทําอะไรย่อมมีผลลัพธ์ตามมา
‎เพราะเขาอาจไม่รู้ก็ได้
‎ไม่รู้สิ
‎มอร์แกนบอกว่าเคยพยายามจะบอก ‎แม็กกี้แม่ของพอลอยู่สองหน
‎ว่าพอลดื่มหนักเกินไป แล้วแม็กกี้ก็จะทําเมินไป
‎ครอบครัวเขาทําเป็นมองไม่เห็น ‎และคิดว่ามันเป็นเรื่องตลก และ...
‎คิดว่าจะทําให้ครอบครัวด่างพร้อย
‎พวกเขาไม่อยากใช้ทางเลือกที่ต้องพูดว่า ‎"ฉันจะส่งเขาไปบําบัด"
‎ฉันรู้สึกว่าแม็กกี้ ในฐานะแม่คน
‎เขาไม่ได้รักพอลมากเท่าที่รักบัสเตอร์
‎และฉันรู้สึกว่าเขาเป็นแม่ที่ห่างเหินมาก กับพอล
‎บัสเตอร์คือพี่ชายของพอล
‎(บัสเตอร์เรียนจบ 20 พ.ค. 2019)
‎ริชาร์ด อเล็กซานเดอร์ เมอร์ดอห์ จูเนียร์
‎บัสเตอร์ไปต่อวอฟฟอร์ด ‎เรียนจบ เพียบพร้อม แม็กกี้ปลื้มมาก
‎เขาอยู่องค์การนักศึกษาชาย แม็กกี้ตื่นเต้นสุดๆ
‎เขาเรียนกฎหมาย แม็กกี้ดีใจเหนือคําบรรยาย
‎บัสเตอร์อยากเป็นเหมือนพ่อ
‎เขาอยากเป็นทนายความชื่อดัง
‎อยากมีเงินทองและอํานาจ
‎อยากเดินตามรอยเท้าพ่อ
‎พอลไม่เคยคิดอยากเป็นทนายความ
‎(ถึงฤดูกาลแล้ว ‎เซาท์แคโรไลนา)
‎พอลเป็นเหมือนแกะดําของครอบครัวมากกว่า
‎และฉันว่าเขาคิดว่า สําหรับพ่อแม่เขา
‎เขาเป็นลูกที่น่าผิดหวัง
‎สําหรับพอล การยอมรับและความรัก
‎มาจากคุณกลอเรีย
‎เขาทํางานให้แรนดอล์ฟกับลิบบี้มาหลายปี
‎และนั่นคือเหตุผลที่ ‎อเล็กซ์กับแม็กกี้ให้เขามาเริ่มทํางานให้
‎ฉันเห็นกลอเรียเป็นแม่คนที่สองของพอล ‎และเขานั่นแหละที่เลี้ยงพอลมา
‎เขาอยู่กับพอลมาตั้งแต่ตอนที่พอลอายุสองขวบ
‎พอลติดเขามาก
‎เพราะสิ่งที่กลอเรียมอบให้พอล ‎คือสิ่งที่แม็กกี้ไม่ได้มอบให้
‎คุณกลอเรียเป็นสุภาพสตรีที่น่ารักที่สุด ‎คนหนึ่งเท่าที่จะหาได้
‎เขาดูแลพอล
‎อย่างที่คนในครอบครัวแท้ๆ ไม่เคยทํา
‎คุณกลอเรียยอมเดินลงปากเหว ‎เพื่อพอล เมอร์ดอห์ได้
‎พอลรักกลอเรีย
‎และที่จริงฉันจําได้ว่า ‎พอลไม่เก็บรูปคนอื่นไว้ในกระเป๋าเงินเลย
‎แต่เขาเก็บรูปกลอเรียไว้ในกระเป๋าเงิน
‎แต่พอพอลเริ่มโตขึ้น
‎พฤติกรรมเขาก็ยิ่งระห่ํากว่าเดิม
‎และเขาก็มีเรื่องเดือดร้อนอยู่ตลอด
‎พอลไว้ใจแรนดอล์ฟที่เป็นปู่มากๆ
‎ทุกครั้งที่พอลเกิดปัญหาอะไรก็ตาม
‎เขาจะโทรหาปู่
‎และจากนั้น แรนดอล์ฟก็จะโทรหาอเล็กซ์
‎แล้วพวกเขาก็จะแต่งเรื่องขึ้นมาใหม่
‎ที่ฉันบอกไงว่าเหมือนดีดนิ้วปุ๊บ มันก็หายไปเลย
‎เป็นอย่างนั้นเลย
‎แน่นอนว่าฉันคบกับเขา ‎แต่ก็รู้ว่าเขาก่อปัญหาเก่ง
‎และมันก็ทําให้บางคนเป็นกังวล ‎และเบื่อหน่ายเวลาพอลอยู่ด้วย
‎(โมเซลล์)
‎มัลลอรี่กับพอลเป็นเพื่อนกัน
‎พวกเขาเข้ากันได้ดีมาก
‎ก็ไม่ใช่ดีมากหรอก แต่ก็เข้ากันได้
‎เหมือนประมาณว่าพวกเขา... ‎มัลลอรี่ยอมทนพอลได้
‎ส่วนไมลีย์เกลียดพอล
‎มันก็ไม่เชิงว่ามิตรภาพหรอก
‎ตอนแรก ฉันแบบ... มอร์แกนชอบเขา
‎งั้นตัวเขาก็คงมีอะไรดีสักอย่าง
‎แต่ในขณะเดียวกัน นี่ไม่ใช่คนแบบที่ฉันคิดว่า
‎ควรคบกับเพื่อนสนิทฉัน นั่นคืออย่างแรก
‎สอง ไม่ใช่คนที่ควรอยู่ด้วยเวลามึนเมาขนาดนี้
‎เพราะมันไม่ได้อันตรายแค่กับเขา ‎แต่มันอันตรายกับเราด้วย
‎(ปาร์ตี้คริสต์มาส 2017 ‎25 ธันวาคม 2017)
‎จําได้ว่าครั้งหนึ่งเราไปปาร์ตี้คริสต์มาส ‎และกําลังกลับบ้าน
‎แล้วก็เจอรถติดหนัก
‎เขาบอกฉันว่า ให้ฉันลงจากที่นั่งคนขับ
‎ฉันถาม "ทําไมล่ะ" เขาบอก "ฉันจะขับ"
‎แล้วเราก็ทะเลาะกันยกใหญ่ ‎พอลท่าทางดุดันมากๆ
‎ตอนแรกเขาก็ขับเหมือนไม่เป็นไร เหมือนว่า
‎เราน่าจะถึงบ้านปลอดภัย
‎แล้วพอถึงโค้งนั้น พอลเสียหลัก พารถลงข้างทาง
‎รถพลิกตะแคง
‎ในรถเขาเก็บปืนไว้หลายกระบอก ‎มีแต่ปืนเกลื่อนไปหมด
‎กระป๋องเบียร์เกลื่อนไปหมด
‎ฉันโทรหา 911 ‎พอลกดตัดสายแล้วขว้างมือถือฉันทิ้ง
‎แล้วพอลก็โทรหาแรนดอล์ฟ
‎บอกเขาว่าเราอยู่ตรงไหน ‎แล้วเขาก็โทรหาพ่อเขา
‎จากนั้นแรนดอล์ฟ อเล็กซ์กับแม็กกี้ก็มาถึง
‎ยังไม่ทันได้ดูอาการเรา ‎พวกเขาก็เปิดท้ายรถกระบะ
‎แล้วขนปืนออกไปจนหมด
‎ขนกระป๋องเบียร์ออกไปจากท้ายกระบะกับพื้นรถ
‎ฉันแบบ "นี่ล้อกันเล่นรึเปล่า" ‎พวกเขาถาม "ได้โทรหา 911 ไหม"
‎"โทร" แล้วพวกเขาก็ "โทรทําไม"
‎พวกเขาพยายามพูดกับฉัน ‎บอกฉันว่าไม่จําเป็นต้องโทรหา 911
‎เพราะอาจทําให้ลูกชายพวกเขาเดือดร้อนได้
‎เราเฉียดตาย แต่...
‎พวกเขาไม่ได้เรียนรู้อะไรเลย
‎มันเป็นความสัมพันธ์แปลกๆ
‎การทะเลาะกันแบบนั้น มันไม่ปกติ
‎คนที่เห็นก็รู้สึกอึดอัดมาก
‎พอลจะบอกเลิกเขา แบบว่าช่วงสุดสัปดาห์
‎แล้วก็กลับมาคบกันใหม่ อะไรอย่างนั้น
‎มันไม่ใช่เหตุการณ์ที่เราอยากให้คนใกล้ชิด
‎หรือคนที่เรารักต้องมาเจอ
‎ฉันกับมัลลอรี่ต่างบอกว่า "เธอต้องพอได้แล้ว"
‎แล้วเราก็จะทําให้เขาเชื่อว่าเขาโดนมาพอแล้ว
‎แต่ไม่รู้ทําไมเขาถึงได้กลับไปตลอด
‎ในฐานะเพื่อนสนิท ‎ฉันหงุดหงิดมากที่เห็นเขาทําแบบนั้น
‎ฉันคิดว่าความสัมพันธ์ของเรา ‎เป็นอะไรที่เหมือนกับ
‎ฉันเกาะเกี่ยวมันไว้ เพราะตอนที่มันดี มันดีมากๆ
‎และตอนที่มันร้าย มันก็...
‎ร้ายมากๆ
‎ความสัมพันธ์ของเรา ‎เริ่มมีการกระทบกระทั่งกันทางกายและ...
‎แล้วฉันก็บอกเลิกเขา
‎แต่พอลก็จะคิดหาวิธี หาคําพูด
‎เพื่อชดเชยสิ่งที่เกิดขึ้น
‎ขอโทษค่ะ
‎และ...
‎คือฉันรู้ว่า...
‎ตอนนั้นฉันเป็นเด็กอายุแค่ 16 - 17 ปี...
‎ไม่รู้สิ
‎เราวาดภาพความสัมพันธ์ไว้ในหัว
‎และฉันรู้สึกว่าฉันทําเป็นมองข้ามมันไป ‎เพราะสิ่งที่ฉันต้องการจริงๆ คือ
‎พอลคนที่ฉันรู้จัก
‎กลอเรียรู้ว่าพอลเป็นคนยังไง ‎กลอเรียเคยเห็นเขาตอน...
‎กลอเรียเห็นพอลโตมา ‎เคยเห็นทุกอารมณ์ความรู้สึกของเขา
‎กลอเรียบอกว่า
‎"เธอคงรู้ว่าเขาเป็นคนยังไง ‎ถ้าเธอไม่เรียนรู้ที่จะ
‎รับมือกับอารมณ์ของเขา ‎เธอก็ต้องเดินออกไปซะ"
‎จําได้ว่ากลอเรียเคยพูดว่า
‎"สาวน้อย การรักคนอื่นน่ะทําได้ ‎รักเขาจากระยะไกล"
‎"แต่ถ้าการอยู่กับคนคนนั้นทําให้เรายิ่งเจ็บ ‎อย่างนั้นเราก็ต้องเดินออกมา"
‎มีอยู่คืนหนึ่งที่ฉันเป็นกังวลมาก...
‎ตอนนั้นเรากําลังฉลองที่บัสเตอร์เรียนจบ
‎เราพักกันที่โรงแรม
‎เขาเมาหนักมาก
‎สุดท้ายพอเข้านอน ไม่รู้ทําไมพอลถีบฉันไม่หยุด
‎ฉันตะคอกเขา แล้วเขาก็ขึ้นคร่อมตัวฉัน
‎แล้วฉันจําได้ว่าเขาแผดเสียง
‎"ฉันบอกให้หุบปาก"
‎เขาบีบคอฉันไว้
‎แล้วฉันก็จําได้ว่าเขาชกฉันแรงมาก ที่เข่า
‎และ...
‎ขอโทษค่ะ
‎(กุมภาพันธ์ 2019)
‎ปี 2019 ฉันทํางานขายเสื้อผ้า ‎ที่ร้าน "รีเทล เทราปี"
‎ไมลีย์ มัลลอรี่กับฉันทํางานที่นั่น
‎พอลกับฉัน ฉันพร้อมจะออกมาอยู่แล้ว ‎แต่ในขณะเดียวกันในหัวฉัน
‎มันคิดกลับไปกลับมา
‎เขามาทํางาน แล้วก็...
‎คุณจะดูออกเลยว่าเขาร้องไห้มา
‎ส่วนฉันกับมัลลอรี่จะคิดว่า "นี่มันไม่ปกตินะ"
‎"เราทั้งคู่มีแฟน ‎แต่เราสองคนไม่เห็นต้องเจอเรื่องแบบนี้เลย"
‎"เราว่าเธอไม่จําเป็นต้องมีเขาหรอก"
‎ฉันแบบ "เธอสําคัญกว่าเขานะ"
‎มัลลอรี่คือกําลังใจของฉัน ‎เพราะเขาเจอฉันทุกวัน
‎มัลลอรี่ทําให้ฉันผ่านมันไปได้ง่ายขึ้นมาก
‎เขาจะคอยทําให้ฉันหัวเราะตลอด
‎เขาใส่ใจเป็นพิเศษ
‎พอฉันร้องไห้ตอนอยู่ที่ทํางาน เขาจะมากอดไว้
‎หรือจะส่งข้อความที่ทําให้รู้สึกดีมาให้
‎ย้ําเตือนว่าไม่มีเขาฉันก็อยู่ได้ ‎และฉันจะไม่เป็นไร
‎พอมีมัลลอรี่กับไมลีย์ มัน...
‎พวกเขาเป็นเพื่อนที่ห่วงใยเราจริงๆ
‎ดีแล้ว ยืดตัวขึ้นหน่อยสิ
‎แอนโทนี่คือลูกพี่ลูกน้องคนแรกที่ผมมี
‎น่าจะเป็นลูกพี่ลูกน้องที่ผมสนิทที่สุดด้วยซ้ํา
‎ผม แอนโทนี่ ไมลีย์ มัลลอรี่ ‎พวกเราเริ่มเที่ยวเล่นด้วยกัน
‎ถ้าไมลีย์ไปทํากิจกรรมอะไรก็ตามกับครอบครัว
‎ผมก็จะได้ใช้เวลากับมัลลอรี่ไปด้วย
‎ผมรู้จักมัลลอรี่ก่อนจะรู้จักไมลีย์
‎ตอนนี้รู้สึกยังไงบ้าง ถ้าจะพูดถึงเหตุการณ์นั้น
‎ไม่ เราจะไม่พูดถึงเรื่องนั้น
‎ผมคิดไหม ว่าบางที...
‎เหตุการณ์มันอาจเกิดต่างไปจากนี้ก็ได้
‎วันนี้ผมกล้ามองหน้าคุณแล้วพูดเลยว่า
‎ผมคิด
‎(12 องศาเซลเซียส)
‎(23 กุมภาพันธ์ 2019 ‎งานเลี้ยงหอยนางรมเผา)
‎เดือนกุมภาพันธ์ ปี 2019
‎เพื่อนคนหนึ่งส่งข้อความมาหาเรา ‎อยากให้เราไปงานเลี้ยงหอยนางรมเผา
‎งานเลี้ยงหอยนางรมเผา ‎เป็นเหมือนธรรมเนียมของโลวคันทรี่
‎ตอนที่อากาศเริ่มเย็นๆ
‎เราย่างหอยนางรมกัน
‎มัลลอรี่ถามผม ‎"นี่ คนอื่นเขาอยากไปกันหมดเลยนะ"
‎"เราไปกันไหม"
‎ผมตอบว่า "ไม่"
‎อากาศมันหนาว ผมไม่อยากไปปาร์ตี้อะไร
‎แต่มัลลอรี่อยากไปมาก
‎เขาทําหน้าอ้อนๆ ใส่ผมเหมือนหมาน้อย
‎แล้วก็ถามผมอีก สุดท้ายผมก็ใจอ่อน
‎พอลส่งข้อความมาว่า ‎"แก๊งเพื่อนเธอก็ไปกันนะ"
‎แบบ "เธอต้องไปกับฉันนะ"
‎ฉันรู้สึกว่าพอลทําให้ฉันรู้สึกผิดถ้าไม่ไป...
‎แต่หลักๆ คือฉันอยากไปเจอเพื่อนสนิท
‎คิดว่าทําไมถึงตัดสินใจเอาเรือไป
‎มันเป็นไปเอง
‎ผมขับเรือล่องแม่น้ําบิวฟอร์ตมาแล้วเป็นพันครั้งได้
‎ไม่เคยไปไกลขนาดนั้นหรอก
‎พอลกับคอนเนอร์ชํานาญเรือดี ‎ผมก็เลยเชื่อใจพวกเขา
‎เราจอดเรือไว้ที่ท่าเรือ
‎และรู้สึกว่าทุกคนเริ่มดื่มกันไปแล้วตอนนั้น
‎ก่อนที่จะออกเรือ ไมลีย์กับฉันอยู่ที่ท่าเรือ
‎เราหันกลับไปมอง เห็นพอลถือกรวยไว้
‎แล้วก็กรอกเบียร์ลงคอ
‎จากนั้นเราก็ออกเรือ ‎เพื่อจะไปงานเลี้ยงหอยนางรมเผา
‎ระหว่างทาง อากาศหนาวยะเยือก
‎ฉันกับมัลลอรี่นั่งอยู่บนถังน้ําแข็ง
‎เราก็เลยต้องคอยลุกหยิบเครื่องดื่มให้เพื่อน
‎(คืนนี้ไปเดต)
‎(ขี้เมา)
‎(20:00 น. ‎งานเลี้ยงหอยนางรมเผา)
‎เราเทียบท่า
‎เราไปถึงช้า ‎เพราะใช้เวลาเดินทางค่อนข้างนาน
‎เราทิ้งถังน้ําแข็งไว้บนเรือ
‎แล้วก็เทียวเดินไปเดินกลับจากท่า ‎เพื่อที่จะเอาเครื่องดื่มที่เรือ
‎มีหลายคนที่พูดกับเราว่า
‎"นี่ก็ดึกแล้วนะ"
‎"อากาศก็หนาว"
‎"ขับเรือกลับอาจไม่ใช่ความคิดที่ดีนักก็ได้"
‎(บัสส์ ดาวน์)
‎มีหลายคนที่อาสาจะขับรถไปส่งเรา
‎จอดเรือไว้แล้วเขาจะขับไปส่ง
‎ผมคิดว่าพอลหยิ่งเกินไปที่จะยอมทําตาม
‎ต่อให้มีใครแย่งกุญแจมาจากพอลแล้วบอกว่า
‎"นายห้ามขับเรือเชียวนะ"
‎พอลคงอาละวาดเลยมั้ง
‎บ้านเมอร์ดอห์ไม่ชินกับการถูกบอกว่า "ไม่"
‎ฉันรู้ว่าไมลีย์ มัลลอรี่กับฉัน ‎น่าจะฉลาดพอที่จะอยู่ต่อ
‎ฉันจะไม่มีวันเลิกเสียใจเลย ที่เราไม่อยู่ที่นั่นต่อ
‎เราออกจากที่นั่นตอนประมาณเที่ยงคืน
‎หลังงานเลี้ยงหอยนางรมเผา ‎คอนเนอร์กับฉันก็เถียงกัน
‎เราเถียงกันเรื่องที่เขาจะไปเที่ยวบาร์
‎พอลกับคอนเนอร์อยากแวะพัก
‎คนอื่นไม่มีใครอยาก
‎(00:55 น. ‎มาถึงลูเธอร์สบาร์)
‎พอลอยากไปเที่ยวบาร์
‎และเมื่อพอลตั้งใจจะทําอะไรสักอย่าง ‎ยังไงสิ่งนั้นก็ต้องเกิด
‎ไม่ใครพูดอะไรเพื่อเปลี่ยนใจเขา ‎ไม่มีใครห้ามเขา
‎เราก็เลยไปที่ท่าเรือเบย์ด็อค ‎ซึ่งอยู่ใจกลางเมืองบิวฟอร์ต
‎และเราก็รอให้พวกผู้ชายกลับมา
‎ในตอนนั้น มัลลอรี่กับแอนโทนี่เพิ่งเริ่มคบกัน
‎แล้วก็ยังอยู่ในช่วงฮันนีมูนหวานแหวว
‎สองคนนั้นหลงกันมาก แล้วก็จู๋จี๋กันอยู่สองคน
‎คุยกันไปเรื่อยๆ
‎ไมลีย์กับฉันน่าจะคุยกันว่า ‎เราเกลียดพอลกับคอนเนอร์มากแค่ไหน
‎พอออกจากลูเธอร์ส
‎พอลก็ออกมาพร้อมกับเก้าอี้พลาสติกข้างตัว
‎แล้วเขาก็โยนเก้าอี้พลิกตลบ
‎ฉันจําได้ว่าเขากลับมา แล้วเขาก็
‎ยกแขนขึ้น กางมือออก
‎พอเห็นแบบนั้นก็รู้เลย ‎ว่าตอนนี้ตัวตนของเขาคือทิมมี่
‎เขาเมาจนขาดสติ
‎เราทุกคนพยายามพูดกับเขา
‎"นายต้องให้คอนเนอร์เป็นคนขับ ‎ไม่งั้นก็ให้แอนโทนี่ขับก็ได้"
‎แต่เขาไม่ฟังใครเลย
‎ทุกคนบอกว่า "พอล อย่าขับเลย" ‎มันดึกแล้ว หนาวด้วย เราอยากกลับบ้าน
‎เราคุยกันว่าจะเรียกรถอูเบอร์
‎แต่พอลไม่อยากทิ้งเรือไว้ที่นั่น
‎เขาไม่วางใจจะจอดเรือไว้ที่นั่น
‎ส่วนผมก็จะไม่...
‎ทิ้งเพื่อนคนอื่นไปดื้อๆ
‎ผมจะไม่ทิ้งคอนเนอร์ ไมลีย์ มอร์แกน พอล
‎เรากลับไปขึ้นเรือเพื่อที่จะกลับบ้าน
‎ทุกคนบอก "พอล อย่าขับ" ‎แล้วพอลก็จะฉุนใส่ พูดประมาณว่า
‎"นี่เรือฉันโว้ย และฉันรู้จักแม่น้ําสายนี้
‎แกห้ามขับเรือฉัน"
‎(1:17 น. ‎ออกจากลูเธอร์สบาร์)
‎การขับเรือของพอลน่ากลัวมาก
‎เรือขับวนเป็นวงกลมอยู่อย่างนั้น
‎วนไปวนมา หักเลี้ยวซิกแซ็ก ‎คนบนเรือเถียงกัน
‎ทุกคนอารมณ์ขึ้น
‎พอลปล่อยมือจากพังงาเรือ
‎แล้วคอนเนอร์ก็จะเข้าไปจับไว้
‎ฉันยืนขึ้นแล้วตะคอกใส่เขา
‎"ถ้าจะไม่ให้คนอื่นขับ ก็พาเรากลับบ้านดีๆ"
‎เขาเข้ามาใกล้หน้าฉันแล้วชี้
‎"หุบปากแล้วนั่งลงซะ"
‎แอนโทนี่โกรธจัด
‎ผมตะคอกใส่พอล มอร์แกน ไมลีย์ คอนเนอร์
‎ผมตะคอกใส่ทุกคน
‎พอลตะคอกใส่ฉันแล้วพูดว่า ‎"ทําไมเธอไม่เข้าข้างฉัน"
‎ส่วนฉันก็ "แล้วฉันจะเข้าข้างนายทําไม"
‎"นายแผดเสียงใส่เรา ทําตัวไม่มีเหตุผล"
‎"ทําตัวเหมือนคนบ้า"
‎เขามองฉันแล้วพูดว่า
‎"รู้ไหมอะไรที่บ้า"
‎"พ่อเธอหาเงินได้ไม่พอจะเลี้ยงครอบครัวไง"
‎ฉันเริ่มร้องไห้ แล้วพอลก็ยื่นหน้าเข้ามาใกล้
‎แล้วเขาก็เริ่มแผดเสียง และ...
‎ตอนนั้นแหละที่พอลตบฉัน
‎จากนั้น...
‎ขอโทษค่ะ
‎เห็นที่เขาทําแล้วคุณจะรู้เลย ‎ว่าเขาไม่ได้ทําเป็นครั้งแรก
‎ฉันใจสลายไปเลยที่เห็นเพื่อนรักถูกทําร้าย
‎ต่อหน้าต่อตา
‎ฉันแบบ "เธอจะปิดบังเราต่อไปไม่ได้นะ ‎แบบนี้มันไม่โอเค"
‎ในตอนนั้นทุกคนคิดว่า "เอาเถอะ"
‎"ไปกันเถอะ"
‎เราเร่งเครื่องจากรอบเดินเบาเป็น...
‎หัวเรือเชิดขึ้น
‎ตอนที่เราเร่งความเร็วเต็มที่ ‎เขาก็ยังจะปล่อยมือจากพังงา
‎คอนเนอร์ก็จะเอื้อมมือเข้าไปจากด้านข้าง ‎บังคับพังงาให้นิ่ง
‎คอนเนอร์ขยับมาใกล้ฉัน แล้วบอกว่ารักฉัน
‎ฉันดูออกว่าเขาก็กลัวเหมือนกัน
‎ไมลีย์ร้อง "คอนเนอร์ คอนเนอร์" ‎และฉันรู้สึกว่าไมลีย์จับฉันไว้
‎ตัวผมไถลลง
‎ผมยกเท้าขึ้น ดึงมัลลอรี่ให้มาใกล้ตัว
‎ผมมองไปเห็นสะพานแล้วคิดว่า "จะชนแล้ว"
‎ผมได้ยินเสียงกรี๊ด แล้วภาพก็ตัดไป
‎ทุกอย่างชุลมุน ทุกคนโวยวาย
‎ทันทีที่ผมไปถึงตลิ่ง
‎ไมลีย์ก็วิ่งตรงมาหาแล้วถามว่า "มัลลอรี่อยู่ไหน"
‎และนั่นคือตอนที่เราทุกคนเริ่มตะโกนเรียกมัลลอรี่
‎มัลลอรี่
‎มัลลอรี่อยู่ไหน
‎แอนโทนี่ว่ายน้ําหานานเท่าที่จะทําได้
‎เขาว่ายขึ้นผิวน้ํา ดําลงไปใหม่
‎ผมกระโดดกลับลงไปในน้ํา ครั้งแล้วครั้งเล่า
‎น้ําบริเวณใต้สะพานไหลเร็วมาก
‎ผมว่ายทวนกระแสน้ํา
‎ตอนนั้นแหละที่คนเราจะกลัวตาย
‎ถ้าไม่ทําก็ตาย
‎ผมจําได้ว่าฟื้นขึ้นมา
‎สิ่งแรกที่ผมทําได้คือกดมือถือโทรหา 911
‎เก้าหนึ่งหนึ่ง มีเหตุด่วนที่ไหนคะ
‎เรือเราชน ที่อาร์เชอร์สครีก
‎คุณอยู่แถวสะพานเหรอ
‎สะพานแห่งเดียวที่มีในอาร์เชอร์สครีก
‎คุณชนเข้ากับตัวสะพานเหรอ
‎เราอยู่ใต้สะพานแห่งเดียวที่มีในอาร์เชอร์สครีก
‎เข้าใจล่ะ คุณอยู่ใต้สะพาน โอเค
‎มัลลอรี่ มัลลอรี่
‎ช่วยส่งคนมาที
‎เรากําลังไป โอเคนะ
‎ผมเดินขึ้นไปบนสะพาน
‎จําได้ว่าเห็นแสงสีฟ้าจากทั้งสองฟาก
‎ที่มาถึงก่อนคือตํารวจ
‎ผู้สูญหายหนึ่งคนเป็นผู้หญิง
‎ฉันนั่งอยู่ในเรือ เลือดไหล
‎เจ็บ เจ็บจะตายแล้ว
‎ตํารวจที่เดินมาหาฉันบอกว่า "คุณจะไม่เป็นไร"
‎เขาคอยลูบหลังฉัน ‎ส่วนฉันก็ "บอกทีว่าพวกคุณเจอมัลลอรี่แล้ว"
‎แล้วเขาก็บอกว่า ‎"ยังเลย เรายังไม่เจอมัลลอรี่"
‎ผมจําได้ว่าหน้าผมอุ่นมาก
‎ฟันล่างผมอยู่ข้างหน้าฟันบน
‎ผมรู้เลยว่าไม่ปกติแล้ว
‎พอลสวมแต่ชั้นใน
‎และเขาสนใจแต่จะโทรหาปู่
‎ขอยืมโทรศัพท์ใช้ได้ไหม
‎ฉันไม่ได้พกมือถือมา
‎คุณไม่ได้พกมือถือเหรอ
‎ไม่ นายทํามือถือนายตกไว้บนหญ้าตรงนั้นแน่ะ
‎ไม่แปลกใจเลย
‎จําได้ว่าแอนโทนี่พูดว่า ‎"เป็นเพราะนาย ทั้งหมดเป็นความผิดนาย"
‎แกยิ้มเหมือนเป็นเรื่องสนุกเหรอวะ
‎นั่งลง
‎แฟนฉันหายไปนะเว้ย
‎ขอให้แกตกนรกหมกไหม้
‎เขาแค่ร้อนใจน่ะ
‎พวกเขาใช้เวลา 15 ถึง 20 นาที ‎กว่าจะพาพอลขึ้นรถพยาบาลได้
‎และเขาไม่ตอบสนองต่อฉัน ‎หรือพวกเราคนไหนเลย
‎พอเราเริ่มออกเดินทาง ‎พอลก็โทรหาปู่และบอกประมาณว่า
‎"เกิดอุบัติเหตุกับเรือน่ะ" ‎แบบ "ใช่ พวกเขาหามัลลอรี่ไม่เจอ"
‎แล้วก็พูดประมาณว่า "ไอ้หัวปุยฝ้ายเป็นคนทํา"
‎หัวปุยฝ้ายคือชื่อเล่นของคอนเนอร์
‎ผมแบบ จริงดิ
‎ผมอยากอัดหมอนั่นให้ยับ ‎เพราะมันนั่นแหละเป็นคนขับเรือ
‎แม่ พวกแม่ต้องรีบมาที่บิวฟอร์ตด่วนเลย
‎แน่ล่ะ ถ้าได้รับโทรศัพท์ตอนกลางดึกแบบนั้น
‎คุณรู้เลยว่าเกิดเรื่องแล้ว
‎ถ้ามัลลอรี่ลงไปนอนที่ก้นแม่น้ําแล้วล่ะ
‎เขาพูดได้แค่ว่า "เราหามัลลอรี่ไม่เจอ"
‎"พวกเขาหามัลลอรี่ไม่เจอ" ‎แล้วฉันก็พูดว่า "พวกเรากําลังไป"
‎"เราจะไปหานะ จะรีบไปให้เร็วที่สุด"
‎เราส่งทีมค้นหาและกู้ภัยทางน้ําออกไปแล้ว
‎หน่วยดับเพลิงของแพร์ริสไอส์แลนด์ลงพื้นที่แล้ว
‎พวกเขาเอาอุปกรณ์ทางน้ําออกไปค้นหาแล้ว
‎แอนโทนี่เอาแต่พูดว่า
‎"มีใครโทรหาคุณฟิลลิปรึยัง"
‎"มีใครโทรหาคุณเรเน่รึยัง"
‎"โทรตอนนี้เลย พวกเขาต้องได้รู้"
‎- นามสกุล "บีช" เหรอ ‎- บีช
‎เมลานี หรือมัลลอรี่
‎ฉันถามเรื่องครอบครัวของมัลลอรี่น่ะ
‎ฉันมีเบอร์โทรนะ แต่ฉันไม่อยากเป็นคนโทร
‎และฉันก็ไม่รู้ว่า...
‎(คําบรรยายโดย อัจฉริยา สุกใส)